Jemeno: franca armilaro estas uzata en Jemeno, konfirmas noto de la milita spionservo
#000001
Francaj armiloj ja estas uzataj en la konflikto en Jemeno, konfirmas noto de la franca milita spionservo, kio malfortigas la oficialan version de la registaro, malkaŝis la nova franca esplorkomunikilo Disclose.
#000002
Laŭ la nevaria sinteno de Parizo, kiu ne dementas la ekzistadon de tiu noto, la franca armilaro posedata de Sauda Arabio kaj Unuiĝintaj Arabaj Emirlandoj estas uzata nur el defensiva maniero en tiu milito, kiu okazigis almenaŭ 10 000 mortintojn de post 2015, kaj suferigis milionojn da Yemenanoj pri malsatego.
#000003
Laŭ noto de la Direkcio de la milita spionservo (DRM) transdonita al la franca ekzekutivo en oktobro 2018 kaj akirita de "Disclose", partnero de la amaskomunikiloj "France Info", "Mediapart", "The Intercept", "Konbini" kaj "Arte", francaj armiloj ja estas uzataj sur la jemena teritorio fare de Riado kaj Abudabio kontraŭ la ribeluloj Hutioj, ŝijaisma malplimulto, subtenata de Irano.
#000004
Multaj NeRegistaraj Organizaĵoj ofte denuncas la eksportadojn de franca armilaro al la militantoj, kiu povus esti uzataj kontraŭ la civiluloj.
#000005
Laŭ tiu noto, 48 kanonoj Caesar produktitaj de la franca industriisto Nexter kaj deplojitaj laŭlonge de la landlimo sauda-jemena «subtenas la lojalistajn trupojn, subtenatajn de la saudaj trupoj, en ilia avanco en jemenan teritorion», substrekas tiu noto.
#000006
Mapo de la DRP, nomita «loĝantoj sub la minaco de bomboj» taksas, ke «436 370 personoj estas potenciale koncernataj pri eblaj artileriaj frapoj», inter kiuj, tiuj de la francaj kanonoj.
#000007
Sur la batalkampo ĉeestas batalĉaroj Leclerc, observataj «en Jemeno kaj deplojitaj en defensiva pozicio», laŭ la noto. Tamen «en novembro 2018, la francaj batalĉaroj estis kore de la batalo de Al-Hudaida», kiu okazigis 55 civilajn viktimojn, laŭ la usona NRO Acled, certigas "Disclose" post komparo de la noto de la DRM kun satelitaj bildoj kaj videoj.
#000008
En maro, du ŝipoj el franca fabrikado «partoprenas la marblokadon», kiu malhelpas taŭgan provizadon de la populacioj, kaj unu el ili kontribuas «al subteno de la teraj operacoj kondukitaj sur la jemena teritorio», precizigas la DRM.
#000010
Lundon, en skriba respondo de la servoj de la Ĉefministro, la franca registaro asertis, ke «laŭ nia scio, la francaj armiloj je dispono de la membroj de la koalicio, estas plejparte metita en defensivan pozicion, ekstere de la jemena teritorio aŭ sur areoj de la koalicio, sed ne sur la frontlinio».
#000011
«Ni ne havas konon pri civilaj viktimoj rezultantaj de ilia uzado sur la jemena scenejo», aldonis Matignon.
#000012
«La registaro ne plu povas nei la riskon de kompliceco en la militkrimoj», reagis siaflanke la direktorino por Francio de la NRO Human Rights Watch en Tvitero, Bénédicte Jeannerod, postulante de Francio, ke «ĝi ĉesigu vendon de armiloj al la landoj de la koalicio Arabio-UAE, kaj establu tutan videblecon pri la situacio».
#000013
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000017
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000019